กรุงเทพมหานครชวนปิดไฟ 1 ชั่วโมง ลดโลกร้อน พร้อมเมืองใหญ่ทั่วโลก 25 มีนาคมนี้
นายชัชชาติ สิทธิพันธุ์ ผู้ว่าราชการกรุงเทพมหานคร เปิดเผยว่า กรุงเทพมหานครและภาคีเครือข่าย รณรงค์กิจกรรมปิดไฟ 1 ชั่วโมง เพื่อลดโลกร้อน ซึ่งจัดเป็นประจำทุกปี โดยขอความร่วมมือจากผู้ประกอบการ ร้านค้าและประชาชน ลดการใช้พลังงานและปิดไฟที่ไม่จำเป็น โครงการนี้ในปีผ่านมา สามารถประหยัดพลังงานไฟฟ้าได้ 22,476 เมกะวัตต์ ลดการปล่อยก๊าซคาร์บอนไดออกไซด์ ตัวการปัญหาโลกร้อนได้ 12,255 ตัน คิดเป็นมูลค่า 81 ล้านบาททั้งนี้ผู้ที่อาศัยในพื้นที่กรุงเทพมหานครและจังหวัดอื่นๆ สามารถร่วมแสดงพลังลดภาวะโลกร้อนกับนานาประเทศทั่วโลก โดยปิดไฟที่ไม่ใช้งานเป็นเวลา 1 ชั่วโมง ในวันเสาร์ที่ 25 มีนาคมนี้ ตั้งแต่เวลา 20.30 น.-21.30 น. พร้อมกับติดแฮชแท็กในโลกออนไลน์ #EarthHour #BiggestHourForEarth #ShapeOurFuture หรือ #อนาคตเราสร้างได้